PATVIRTINTA

Skuodo rajono savivaldybės tarybos

2019 m. gegužės 21 d. sprendimu Nr. T10-88/T9-

**SKUODO RAJONO LENKIMŲ SIMONO DAUKANTO MOKYKLOS-DAUGIAFUNKCIO CENTRO 2018 METŲ VEIKLOS ATASKAITA**

Mokyklos adresas: S. Daukanto 55, Lenkimai, Skuodo rajonas LT-98301

Elektroninis paštas lenkimumokykla@gmail.com

E. svetainė – www. http://daukantas.skuodas.lm.lt/

Telefonas / faksas 8 (440) 56 695

2014 m. rugsėjo 1 d. mokyklos pavadinimas pakeistas į Skuodo rajono Lenkimų Simono Daukanto mokyklą-daugiafunkcį centrą.

Mokykla-daugiafunkcis centras veikia kaip savivaldybės biudžetinė įstaiga, turinti juridinio asmens teises, kuri savo veiklą grindžia įgyvendindama Valstybės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kt. įstatymais, Lietuvos Respublikos švietimo ministro įsakymais, Savivaldybės tarybos sprendimais, mero potvarkiais, administracijos direktoriaus, Švietimo, kultūros ir sporto skyriaus vedėjo įsakymais.

Mokykla-daugiafunkcis centras įgyvendina Skuodo rajono savivaldybės strateginio veiklos plano programas ir priemones.

**VIZIJA**

Atvira, besimokanti, šiuolaikiška, saugi, etnokultūrinį paveldą, tautos ir mokyklos tradicijas sauganti ir puoselėjanti, kokybiškas edukacines paslaugas teikianti mokykla-daugiafunkcis centras.

**MISIJA**

1. Būti atvira švietimo institucija, dalyvaujančia kompleksinio bendrojo ugdymo tikslo realizavime, teikiančia kokybišką formalųjį pradinį, pagrindinį išsilavinimą bei neformalųjį ikimokyklinį ir priešmokyklinį ugdymą.

2. Vykdyti neformalųjį švietimą, atitinkantį vaikų poreikius, sudarant kiekvienam vaikui galimybę realizuoti savo poreikius ir gebėjimus, gebėjimą atpažinti save veiklos pasaulyje.

3. Tobulinti mokyklą kaip bendruomenės švietimo, kultūros, paslaugų ir informacijos

Mokyklą-daugiafunkcį centrą.

2018 METŲ TIKSLAI

1. Gerinti ugdymo proceso kokybę, taikant šiuolaikinei pamokai keliamus reikalavimus ir siekiant kiekvieno mokinio pažangos.

2. Tęsti ir tobulinti visą mokyklos bendruomenę įtraukiančias veiklas, padedančias kurti saugią ir modernią mokyklą-daugiafunkcį centrą.

**UŽDAVINIAI**

1. Ugdymo kokybės pamokoje užtikrinimas: aktyviųjų netradicinių mokymo metodų taikymas, mokymo organizavimas ne mokykloje, tinkamos edukacinės aplinkos sudarymas siekiant individualios mokinio pažangos.

2. Ugdyti mokinį, kaip aktyvų pamokos dalyvį, gebantį įsivertinti ir planuoti savo mokymosi pažangą.

3. Ugdyti mokinių mokėjimo mokytis kompetenciją.

4. Efektyvinti mokyklos ir tėvų bendravimą ir bendradarbiavimą.

2018 metais vienas svarbiausių siekių buvo ugdymo kokybės gerinimas, siekiant individualios pažangos. Įgyvendinant šį tikslą, buvo išanalizuotas Pradinio ir Pagrindinio ugdymo programos aprašas. Sistemingai vyko metodinė veikla: teikti siūlymai dėl ugdymo kokybės gerinimo priemonių, dėl netradicinių mokymo metodų taikymo pamokose. Apsvarstytos galimybės, kaip integruoti netradicinį (patyriminį) mokymą į dalykų pamokas, kaip organizuoti ugdymą netradicinėse aplinkose (ne mokykloje). Pradinių klasių mokytojos surado būdų ir racionaliai pasinaudojo mokyklos-daugiafunkcio centro erdvėmis plečiant ugdomosios veiklos įvairovę. Vyko pasaulio pažinimo, dailės pamokos žaidimų aikštelėje. Kūno kultūros pamokos vyko mokyklos stadione. Vestos šokių pamokos mokyklos kieme. Edukacinių pamokų už mokyklos-daugiafunkcio centro ribų organizavimas vyko sunkiai dėl lėšų stygiaus. Vyresnių klasių mokiniams organizuotos pamokos Skuodo muziejuje, S. Daukanto klėtelėje, poilsiavietėje. Organizuotos mokinių darbų ekspozicijos, pristatyti mokomųjų dalykų mokinių projektiniai darbai.

Pasibaigus pirmajam ir antrajam mokslo metų pusmečiui, Mokytojų tarybos posėdžiuose aptarta mokinių mokymosi sėkmingumo situacija, mokymosi rezultatai lyginti su praėjusių mokslo metų rezultatais, priimti nutarimai, orientuoti į bendruomenės narių veiksmus ugdymo kokybei gerinti. Svarstyta, kaip netradicinio darbo metodai įtakoja mokinių komunikavimo, pažinimo, iniciatyvumo, kūrybingumo kompetencijų vystymąsi. Nutarta kitais metais ieškoti galimybių, suintensyvinti šį darbą ne mokykloje, už jos ribų. Siekiant pagerinti mokyklos pažangą, mokytojai tęsė mokinių individualios pažangos stebėjimo ir fiksavimo tvarkos aprašo nuostatų įgyvendinimą. Metodinėje grupėje vyko užsiėmimai, kuriuose pasidžiaugta mokinių pasiekimais, analizuotos mokinių mokymosi nesėkmių priežastys, ieškota galimybių ir būdų joms pašalinti. Atlikti tyrimai įsivertinimo, pažangos matavimo ir veiksmingumo klausimais. Parengtas pranešimas „Kaip vyksta mokinių pažangos ir pasiekimų įsivertinimo procesas“. Tėvai pakviesti ir toliau dalyvauti vaikų pažangos įsivertinimo procese, bendrauti ir bendradarbiauti su klasių auklėtojais ir mokančiais mokytojais nusistatant lūkesčius ir juos įgyvendinant. Pildydami įsivertinimo lapus, aptardami pasiekimų rezultatus su mokytojais, tėvais, mokiniai gavo individualių rekomendacijų, kaip lengviau įsisavinti mokomąją medžiagą, kaip įveikti sunkumus. Posėdžiuose numatyta konkreti pagalba. Buvo aptarta vertinimo nuoseklumo būtinybė, kontrolinių darbų savalaikio aptarimo būtinybė, kaip analizuoti NMPP rezultatų ataskaitas, kaip rezultatus panaudoti ugdymo kokybei gerinti ir mokinių individualiai pažangai siekti.

Iškilus būtinybei padėjo Vaiko gerovės komisija, socialinė darbuotoja. Rugsėjo mėnesį naujai atėjusiems mokiniams padėta adaptuotis mokykloje.

2018 metais mokytojams sudarytos galimybės kelti kvalifikaciją seminaruose, metodinėse edukacinėse išvykose. Patobulintos mokytojų kompetencijos apie aktyvių mokymosi metodų naudojimą pamokose. Organizuota gerosios patirties sklaida. Buvo pasidalinta nuomonėmis apie pamokų organizavimą netradicinėse aplinkose, apie pasiekimus ir patirtus sunkumus.

Vykdyta administracinė ugdomosios veiklos priežiūra: išsiaiškinta, kaip įgyvendinami pamokoje išsikelti uždaviniai, kaip vykdomas individualios pažangos vertinimas ir įsivertinimas. Išvados aptartos individualiai, rekomendacijos pateiktos Mokytojų metodinėje taryboje. Aptartos galimybės dėl ugdymo turinio diferencijavimo, atsižvelgiant į mokinių gebėjimus ir poreikius, dėl namų darbų tikslingumo ir prasmingumo, pratęsiant pamokos veiklas.

Aptartos integruojamųjų programų integravimo į mokomuosius dalykus teikiamos galimybės, siekiant mokymąsi padaryti įdomesniu ir patrauklesniu, siekiant pakelti mokymosi motyvaciją.

Tėvų pedagoginis švietimas vyko per klasių individualią veiklą. Organizuotos atvirų durų dienos, kur tėvai galėjo stebėti savo vaikų veiklas įvairių pamokų metu. Deja, šia galimybe pasinaudojo maža dalis tėvų. Mokytojai su tėvais bendrauja virtualioje aplinkoje „Eduka“ dienyno pagalba.

2018 metais mokykloje ypač didelį dėmesį skyrėme renginių organizavimui, neformalaus švietimo organizavimui. Palaikėme glaudų ryšį su Lenkimų kultūros centro darbuotoju, biblioteka. Daugelyje renginių kartu su mokiniais, mokytojais dalyvavo mokinių tėvai. Tai valstybinės, tradicinėmis tapusios šventės: Kalėdinis karnavalas, Advento pradžia, Sausio 13-oji, Vasario 16-oji, Kovo 11-oji, Užgavėnės, Motinos diena, mažosios Velykėlės, Vaikų gynimo diena, S. Daukanto gimimo metinių minėjimas. Kaip ir kasmet vyko tradicinė linksmoji pavasarinė Šeimų mugė. Visuose renginiuose pagal galimybes dalyvavo darželio auklėtojos su savo auklėtiniais.

Užtikrinant glaudžią mokyklos-tėvų bendrystę, organizuota informacijos sklaida mokyklos internetiniame puslapyje. Čia parengta tėvams konkreti informacija, padedanti susipažinti su mokyklos veikla, jos tikslais ir uždaviniais. Tėvai informuojami neformaliojo švietimo organizavimo ir vykdymo klausimais.

Bendruomenės iniciatyva nuolat atnaujinamas stendas mokyklos fojė, atspindintis mokyklos bendruomenės gyvenimą ir veiklas. Visose klasėse ir darželio grupėje įrengtos mokytojų, auklėtojų kompiuterizuotos darbo vietos, veikia interneto ryšys, įrengti multimedijos projektoriai. Siūloma veikla daugiafunkciame centre: vyksta kompiuterių remonto, maudymosi paslaugos, skalbimo, sporto ir aktų salės nuomos paslaugos.

Mokiniai dalyvavo tarptautiniame matematikos konkurse „Kengūra“; tarptautiniame edukaciniame konkurse ,,Olimpis 2018“; respublikinėje pilietinėje iniciatyvoje „Atmintis gyva, nes liudija“; respublikinėje veiksmo savaitėje „Be patyčių“; respublikinėje pilietinėje iniciatyvoje „Tolerancijos diena“, rajoniniame 1–4 kl. mokinių meninio skaitymo konkurse; pradinių klasių mokinių dailaus rašto konkurse „Rašom 2018“; 1–4 kl. mokinių forume „Olimpinė savaitė‘‘, rajoninėse kroso varžybose; rajoninėse lengvosios atletikos varžybose ir kt.

Mokyklos vidaus erdvėms puošti yra panaudojami mokinių dailės darbai, įvairių mokomųjų dalykų projektai. I aukšto fojė vyko įvairių temų pristatymai, sveikinimai, pranešimai. Organizuota naujienų sklaida iš televizijos ekrano.

Pagal galimybes mokykla planingai aprūpinama kokybiškam ugdymui reikalingais vadovėliais, mokymo priemonėmis. Didelis dėmesys skiriamas mokyklos išorės aplinkos gražinimui**.**

1 lentelė. Informacija apie vaikų skaičių vaikų lopšeliuose-darželiuose, bendrojo ugdymo įstaigose, turinčiose ikimokyklinio, priešmokyklinio ugdymo grupes

|  |  |  |
| --- | --- | --- |
| Kriterijai | 2018-09-01 | Pokytis per metus lyginant  su 2017-09-01 |
| Vaikų skaičius, iš viso, iš jų: |  |  |
| *ikimokyklinio ugdymo grupėse* | 9 | 12 (3 sumažėjo) |
| *priešmokyklinio ugdymo grupėse* | 5 | 5 |
| Grupių skaičius, iš viso, iš jų: | 2 | 2 |
| *priešmokyklinio ugdymo* | 1 | 1 |
| *ikimokyklinio ugdymo* | 1 | 1 |
| Vaikų su spec. poreikiais skaičius, iš viso, iš jų: | - | 1 |
| *ikimokyklinio ugdymo grupėse* | - | 1 |
| *priešmokyklinio ugdymo grupėse* | - | - |
| Spec. grupių skaičius | - | - |
| Vidutinis vaikų skaičius grupėje, iš viso, iš jų: | 7 | 8,5 |
| *ikimokyklinio ugdymo grupėse* | 9 | 12 |
| *priešmokyklinio ugdymo grupėse* | 5 | 5 |
| *spec. grupėse* | **-** | **-** |
| Vaikų, laukiančių eilėje, skaičius | **-** | **-** |

2 lentelė. Informacija apie mokinių ir klasių komplektų skaičių mokykloje

|  |  |  |
| --- | --- | --- |
| Kriterijai | 2018-09-01 | Pokytis per metus lyginant su 2017-09-01 |
| Mokinių skaičius, iš viso, iš jų: | 21 | 54 (sumažėjo, nes neliko pagrindinio ugdymo) |
| *mokosi pagal priešmokyklinio ugdymo programą* | 5 | 5 |
| *mokosi pagal pradinio ugdymo programą* | 16 | 17(1 sumažėjo) |
| *mokosi pagal pagrindinio ugdymo programą* | - | 32 |
| *mokosi pagal vidurinio ugdymo programą* | - | - |
| Komplektų skaičius, iš viso, iš jų: | 3 | 7 (4 sumažėjo, nes neliko pagrindinio ugdymo klasių) |
| *priešmokyklinio ugdymo* | 1 | 1 |
| *pradinio ugdymo* | 2 | 2 |
| *pagrindinio ugdymo* | - | 4 |
| *vidurinio ugdymo* | - | - |
| Vidutinis mokinių skaičius klasėje, iš viso, iš jų: | 5,25 | 5,4 |
| *priešmokyklinio ugdymo* | 5 | 5 |
| *pradinio ugdymo* | 5,3 | 5,6 |
| *pagrindinio ugdymo* | - | 5,3 |
| *vidurinio ugdymo* | - |  |
| Moksleivių, gyvenančių bendrabutyje, skaičius | - | - |
| Mokinių su spec. poreikiais skaičius | 1 | 4 |

3 lentelė. Informacija apie darbuotojų skaičių ir jų darbo užmokestį

|  |  |  |  |  |
| --- | --- | --- | --- | --- |
| Pareigybės pagal finansavimo šaltinius | Etatų skaičius  2018.09.01 | Darbuotojų skaičius  2018.09.01 | Vidutinis mėnesio bruto darbo užmokestis, eurais  2018.09.01 | Komentarai |
| *Savivaldybės biudžeto lėšos* | 10,25 | 11 |  |  |
| Ūkvedys | 0,5 | 1 | 255,07 |  |
| Medžio apdirbimo darbininkas | 0,5 | 255,07 |  |
| Sekretorė(S. Daukanto klėtelės prižiūrėtoja) | 1 | 1 | 510,13 |  |
| Vairuotojas | 0,5 | 1 | 255,07 |  |
| Technikos inžinierius | 1 | 1 | 485,35 |  |
| Valytojas | 1 | 1 | 400,00 |  |
| Auklėtojos padėjėja | 1 | 1 | 485,35 |  |
| Auklėtojos padėjėja | 0,5 | 1 | 217,30 |  |
| Skalbėja | 0,25 | 100,00 |  |
| Kiemsargis | 1 | 1 | 400,00 |  |
| Kūrikas | 0,5 | - |  |
| Kūrikai | 2,5 | 3 | - |  |
| *Mokinio krepšelio lėšos* | 4,9 | 8 |  |  |
| Direktoriaus pavaduotojas ugdymui | 1 | 1 | 1 052,45 |  |
| Mokytojas | 1,95 | 5 | 350,61 | Yra keli mokytojai, kurie turi po kelias pamokas (muzika, anglų kalba). |
| Auklėtojas (ikimokyklinis ir priešmokyklinis ugdymas) | 1,95 | 2 | 489,65 |  |
| Etatų (darbuotojų) skaičius,  iš viso | 15,4 | 19 |  |  |

4 lentelė. Informacija apie darbuotojų kvalifikaciją

|  |  |  |  |
| --- | --- | --- | --- |
| Kvalifikacinės kategorijos | Darbuotojų skaičius | | Komentarai |
| Iš viso | Suteikta kvalifikacija  2018 m. |
| Mokytojų kvalifikacinės kategorijos |  |  |  |
| *Mokytojas* | 3 | - |  |
| *Vyriausiasis mokytojas* | 4 | - |  |
| *Mokytojas metodininkas* | - | - |  |
| *Mokytojas ekspertas* | - | - |  |
| Pagalbos mokiniui specialistų kvalifikacinės kategorijos | *-* | *-* |  |

5 lentelė. Informacija apie mokinių neformalųjį švietimą

|  |  |  |
| --- | --- | --- |
| Kriterijai | 2018-09-01 | Pokytis per metus lyginant  su 2017-09-01 |
| Neformaliojo švietimo būrelių skaičius | 2 | 7 (sumažėjo, nes neliko pagrindinio ugdymo) |
| Neformaliojo švietimo užsiėmimų trukmė per savaitę, val. | 2 | 8 (sumažėjo, nes neliko pagrindinio ugdymo) |
| Mokinių, lankančių neformaliojo švietimo užsiėmimus, skaičius | 16 | 49 (sumažėjo, nes neliko pagrindinio ugdymo) |
| Vidutinis mokinių skaičius būrelyje | 10 | 9 |

6 lentelė. Informacija apie mokinių pasiekimus ir lankomumą

|  |  |  |
| --- | --- | --- |
| Kriterijai | 2018 m. | Komentarai |
| Mokinių metinis pažangumas, proc. | 100 |  |
| Pagrindiniu ir aukštesniu lygius besimokančių mokinių dalis, proc. | 44 |  |
| Mokinių, gavusių pagrindinio ugdymo pažymėjimus, dalis, proc. | 8–100 |  |
| Praleistų pamokų, tenkančių 1 mokiniui per metus, skaičius, iš viso | 43.5 |  |
| *iš jų, nepateisintų* | 9 |  |
| Mokinių, dalyvavusių / laimėjusių įvairiuose rajoniniuose renginiuose skaičius | 19/5 |  |
| Mokinių, dalyvavusių / laimėjusių įvairiuose respublikiniuose renginiuose skaičius | - |  |
| Mokinių, dalyvavusių / laimėjusių įvairiuose tarptautiniuose renginiuose skaičius | 15/0 |  |
| Vidutinis savaitinis vieno mokinio pamokų skaičius (be neformaliojo švietimo): |  |  |
| *pradinėse klasėse* | 23 |  |
| *pagrindinio ugdymo programos klasėse* | 29.5 |  |

7 lentelė. Informacija apie projektinę veiklą

|  |  |  |  |
| --- | --- | --- | --- |
| Kriterijai | 2018 m.  (skaičius) | Vertė, Eur | Komentarai |
| Įgyvendinta SB lėšomis finansuotų projektų | - | - |  |
| Įgyvendinta VB ir įvairių fondų lėšomis finansuotų projektų | - | - |  |
| Projektinėje veikloje dalyvavusių mokinių skaičius | - | - |  |
| Iš viso: | - | - |  |

8 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos, tūkst. Eur | Finansavimo šaltinis |
| - | - | - | - |

9 lentelė. Informacija apie mokinių pavėžėjimą

|  |  |  |
| --- | --- | --- |
| Rodikliai | Reikšmė  2018-09-01 | Komentaras |
| Mokyklinių autobusų skaičius | - | Automobilis „Volkswagen Golf“ |
| Pavėžėjimo paslauga mokykliniais autobusais besinaudojančių mokinių skaičius | 6 |  |
| Maršrutų skaičius per dieną | 6 |  |
| Bendra rida per dieną, km | 62 |  |
| Pavėžėjimo paslauga maršrutiniais autobusais besinaudojančių mokinių skaičius | - |  |

10 lentelė. Informacija apie panaudotus asignavimus

|  |  |  |  |  |  |
| --- | --- | --- | --- | --- | --- |
| Rodikliai | Panaudota, tūkst. € | | | | Komentarai |
| Iš viso | Išlaidoms | iš jų, DU | Turtui |
| Savivaldybės biudžeto lėšos | 122 | 122 | 68,3 | 0 |  |
| Mokinio krepšelio lėšos | 133,3 | 133,3 | 100,9 | 0 |  |
| Valstybės biudžeto lėšos | 19,8 | 19,8 | 15,2 | 0 |  |
| Pajamos už suteiktas paslaugas | 2,7 | 2,7 | 0 | 0 |  |
| Projektinės veiklos lėšos |  |  |  |  |  |
| Kitos pajamos  *(2 proc. GPM, gauta labdara ir pan.)* | 0,2 | 0,2 |  |  |  |
| **Iš viso** | 278 | 278 | 184,4 |  |  |
| Kreditorinis įsiskolinimas  **2018-12-31**, iš viso, Eur | 0 | 0 | 0 | 0 |  |

11 lentelė. Išvestiniai rodikliai

|  |  |  |
| --- | --- | --- |
| Rodikliai | 2018 m. | Komentarai |
| Išlaidos, tenkančios 1 mokiniui / vaikui, iš viso, Eur |  |  |
| *iš jų, savivaldybės biudžeto lėšos* | 2 489,80 |  |
| *mokinio krepšelio lėšos* | 2 720,00 |  |
| Išlaidos tenkančios vienai klasei / grupei, iš viso, Eur |  |  |
| *iš jų, savivaldybės biudžeto lėšos* | 20 300 |  |
| *mokinio krepšelio lėšos* | 22 220 |  |
| Vienam mokytojui tenka mokinių | 3,2 |  |
| Ugdymo įstaigos bendrasis plotas, tenkantis vienam mokiniui, m2 | 39,77 |  |
| Valomas plotas, m2/1 valytojai | 702,22 |  |
| Prižiūrimas plotas, m2/1 kiemsargiui | 20 000 |  |
| Darbo užmokesčio fondo pokytis, lyginant su ankstesniais metais, proc. | 14,4 |  |

**Informacija apie įgyvendintas prevencines programas**

Įgyvendinta prevencinė programa „Įveikime kartu“. Programos tikslas – padėti vaikui iš(si)ugdyti socialinius bei emocinių sunkumų įveikimo gebėjimus, ugdyti pozityvius bendravimo ir problemų sprendimo gebėjimus ir taip užkirsti kelią įvairių priklausomybių, destruktyvaus ir savidestruktyvaus elgesio atsiradimui bei gerinti bendrą emocinę vaiko savijautą.

**ĮSTAIGOS VADOVO IŠVADOS, PASTABOS, PASIŪLYMAI**

Įrengta ir kompiuterizuota patalpa priešmokyklinio ugdymo grupei. Įdiegtas elektroninis dienynas. Kompiuterizuota darbo vieta 1 klasės patalpose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stanislava Šaulienė, (8 440) 56 695